Enicoscolus

se Systematisk inndeling

Enicoscolus er en slekt av myggene (Nematocera), som sammen med  fluene,  utgjør tovingene (Diptera). Slekten omfatter fire kjente, nålevende arter, men alle er regnet som sjeldne.

 Utseende 
Små til middelsstore (ca. 3,5- 6 millimeter), mørke hårmygg. De ligner mye på slekten Bibio, men kan skilles fra først og fremst på at vingenes årenett er noe redusert, og at thorax er flatere. Fasettøynene er omtrent nakne. Antennene er ganske korte og består av seks mer eller mindre kjegleformede ledd. Vingene er nokså korte og brede, røykfargede, vingeåren R5 er betydelig forkortet og medialåren (M) er forgrenet like etter tverr-åren som forvinger den med radialåren (R). Beina er kraftige, og ligner på slekten Bibio. Hannens kjønnsorganer ligner derimot mer på slekten Dilophus, gripeorganet (gonostylus) er kort og kølleformet, ikke sigdformet som hos Bibio.

 Levevis 
Lite eller ingenting synes være kjent om disse artenes biologi. Per 2004 var det bare kjent mindre enn ti eksemplarer til sammen av de fire artene, bare ett av disse (et eksemplar av E. brachycephalus) var en hann. Alle artene er beskrevet basert på enslige hunn-eksemplarer.

 Utbredelse 
Slekten har en merkelig, spredt utbredelse og er kjent fra det nordlige Mexico, fra Brasil og fra det nordlige Australia og Ny-Guinea. Alle artene er regnet som meget sjeldne og bare noen få eksemplarer var kjent, inntil nylig ingen hanner.

 Systematisk inndeling 

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Bibioninae
 Slekten Enicoscolus Hardy, 1961Hardy, D.E.,1961.Notes and descriptions of exotic Bibionidae. Proceedings of the entomological Society of Washington 63: 81-99.
 Enicoscolus brachycephalus Hardy, 1961 - Mexico
 Enicoscolus dolichocephalus Hardy, 1961 - Mexico
 Enicoscolus hardyi Fitzgerald, 1997 Fitzgerald, S.J., 1997. A new species of Enicoscolus (Diptera: Bibionidae) from Brazil, with additional distribution records for the genus. Pan-Pacific Entomologist 73: 152-155.- Brasil
 Enicoscolus collessi Hardy, 1962 Hardy, D.E.,1962. A remarkable new bibionid fly from Australia. Pacific Insects 4: 783-785.- Nordlige Australia, Ny-Guinea

 Referanser 

 Kilder 
 Amorim, D. de S. og L.G. Pinto (2004) First known male of Enicoscolus (Diptera: Bibionidae), with a redescription of E. brachycephalus. Zootaxa 665: 1-8. 

 Eksterne lenker 

 Tree of Life - Bibionomorpha, (Diptera) (engelskspråklig)

Kategori:Hårmygg
Kategori:Mexicos insekter
Kategori:Brasils insekter
Kategori:Australias insekter
Kategori:Ny-Guineas insekter
Kategori:Tovinger formelt beskrevet i 1961
Kategori:Dyr formelt beskrevet av D. Elmo Hardy